joelniklaus/EU_Wikipedias huggingface dataset:
Jääkiekon naisten maailmanmestaruuskilpailut 2000

Jääkiekon naisten maailmanmestaruuskilpailut 2000 pelattiin Kanadassa. Maailmanmestaruuden voitti Kanada kaatamalla loppuottelussa jatkoajalla Yhdysvallat lukemin 3–2. Suomi saavutti pronssia.

Alkusarja

Lohko A

Lohko B

Sijoituspelit

Pudotuspelit

Loppusijoitukset

Lähteet 
 Turnaus IIHF:n sivuilla 
 Whockey - WWC 2000 
 Hockeyarchives - Championnats du monde féminins 2000 
 SFRP Hockey Archive - World Women Championship Pool A 2000 

Vuoden 2000 jääkiekko
Kanadan jääkiekko
Aron morsiamet

Aron morsiamet ( Otoyomegatari) on Kaoru Morin luoma historiallinen manga.

Sarja aloitti ilmestymisensä Enterbrainin Fellows!-lehden lokakuussa 2008 ilmestyneessä numerossa. Helmikuussa 2013 Fellows! uudelleennimettiin Hartaksi, ja samalla sen ilmestymistiheys nousi kuudesta kymmeneen numeroon vuodessa. Sarjaa on ilmestynyt toistaiseksi yhdeksän pokkarin verran.

Suomeksi sarjaa julkaisee Punainen jättiläinen. Englanniksi sarjaa julkaisee Yen Press, jonka käyttämä käännösnimi on A Bride's Story.

Tarina sijoittuu 1800-luvulle Keski-Aasiaan. Sen päähenkilö on nuori nainen Amira, joka muuttaa kaukaisesta kylästä toiseen mennäkseen naimisiin itseään kahdeksan vuotta nuoremman Karlukin kanssa. Sarja seuraa heidän ihmissuhteensa kehitystä, mutta esittelee samalla muita nuoria naisia ja heidän sulhasiaan.

Aiheesta muualla 

 Sarjan arvostelu Animelehti.fissä
 Sarja AnimeNewsNetwork.comissa

Mangasarjat
Historiallinen anime ja manga
Seinen
2000-luvun anime ja manga
Silitysrautatalo

Silitysrautatalo on useiden kiilanmuotoisten korkeiden kerrostalojen kutsumanimi. Nimityksellä viitataan muun muassa seuraaviin:

Flatiron Building, rakennus New Yorkin Manhattanilla Fifth Avenuen ja Broadwayn kulmassa
Het Strijkijzer (”Silitysrauta”), rakennus Haagissa Hollannissa (Rijswijkseplein 400)
Strykjärnhuset/Flat Iron Building, rakennus Tukholman Norrmalmilla (Torsgatan 13)
”Silitysrautatalo”, rakennus Helsingin Ullanlinnassa Vuorimiehenkadun ja Muukalaiskadun kulmassa.
Minna Arve

Minna Marjukka Arve (s. 1974 Turku) on suomalainen poliitikko ja Turun pormestari.

Arve toimi Turun kaupunginhallituksen puheenjohtajana vuosina 2010–2014, minkä jälkeen hän oli kokoomuksen puoluesihteerinä lokakuusta 2014 helmikuuhun 2016. Tämän jälkeen hän oli vuoden Turun kauppakamarin toimitusjohtajana. Hänet valittiin lokakuussa 2017 Turun kaupunginjohtajaksi ja Turun siirryttyä kesällä 2021 pormestarimalliin pormestariksi.

Arve on ollut kokoomuksen jäsen vuodesta 1994. Hän on toiminut kokoomuksen puoluehallituksen varapuheenjohtajana ja europarlamentaarikko Ilkka Suomisen avustajana Brysselissä. Turun kaupunginvaltuustoon hänet valittiin ensimmäisen kerran vuoden 2004 vaaleissa.

Arve toimi Kevan hallituksen puheenjohtajana vuosina 2018–2021. Hän on myös Euroopan edustaja maailmanlaajuisen ICLEI-Local Governments for sustainability -verkoston hallituksessa. Lisäksi hänet valittiin koko ICLEI-Local Governments for Sustainability -verkoston varapuheenjohtajaksi huhtikuussa 2021. 

Arvella on sairaanhoitajan tutkinto vuodelta 1996 ja kauppatieteiden maisteriksi hän valmistui Turun kauppakorkeakoulusta vuonna 2004. Ennen poliittista uraansa hän toimi sairaanhoitajana Turun yliopistollisessa keskussairaalassa sekä lääketehtaan markkinoijana.

Yleisradion maaliskuussa 2018 julkistaman selvityksen mukaan Arven saama runsaan 15 300 euron kuukausipalkka oli Suomen korkein kuntajohtajan palkka. Edellisvuoden lopussa eläkkeelle jääneellä Vantaan kaupunginjohtaja Kari Nenosella oli eläkkeelle jäädessään tätä korkeampi palkka (yli 16 300 euroa/kk).

Lähteet

Aiheesta muualla 
 Minna Arven verkkosivut

Kansallisen Kokoomuksen puoluesihteerit
Turun kaupunginvaltuutetut
Turun kaupunginjohtajat ja pormestarit
Vuonna 1974 syntyneet
Elävät henkilöt
Kustaa Loikkanen

Kustaa Adolf Loikkanen (15. huhtikuuta 1897 – 14. helmikuuta 1990) oli suomalainen konsuli ja kääntäjä, joka toimi 1950- ja 1960-luvulla presidentti Urho Kekkosen henklökohtaisena venäjän kielen tulkkina tämän Neuvostoliiton-vierailuilla sekä venäläisten vieraillessa Suomessa.

Loikkanen toimi ulkoministeriön kielenkääntäjänä, ja hän oli venäjän kielen tulkkina mukana presidentti Kekkosen neuvotteluissa venäläisten kanssa. Kekkonen oli aikanaan opiskellut venäjää oppikoulussa mutta hänen kielitaitonsa ei riittänyt neuvotteluissa vaan hänen täytyi käyttää tulkkeja apuna. Loikkanen oli tulkkina muun muassa noottikriisin aikana 1961 Novosibirskissa käydyissä neuvotteluissa.

Loikkanen oli naimisissa Olga Kivekkään (1902–1985) kanssa. Olga Kivekäs oli kenraali Kaarlo Kivekkään ottotytär. Olga Kivekkään nimi oli alun perin Gulj Begim ja hänen vanhempansa olivat kotoisin Afganistanista ja Tadžikistanista.

Kustaa Loikkanen on haudattu Ahveniston hautausmaalle Hämeenlinnaan.

Teoksia 
 Viinien avullako Suomi raittiiksi? Raittiusviikkotoimikunta, Helsinki 1931.
 ”Kotiviinit – kansamme vaara.” Kotiviinit. Naisten raittiuskeskuksen julkaisuja n:o 12, 13, 21. Helsinki 1936.
 Miten raittiutta on mainostuksella edistettävä: Esitelmä Suomen 56. yleisessä raittiuskokouksessa Ilmajoella 28. 6. 1938. Raittiuden ystävät, Helsinki 1939.

Käännöksiä 
 Mario de Blasi: Finljandija: Fotoetjudy i nabroski. Tekstit Göran Stenius; venäjän kielelle käännös Kustaa Loikkanen. Tammi 1967.
 Parlament Finljandii. Toim. Einari Kaskimies; perevod pervogo izdanija A. Štšerbakov, I. Semjonov-Tjan-Šanski; perevod dopolnenii i ispravlenii k vtoromu izdaniju Kustaa Loikkanen. WSOY 1969.
 Osmo Thiel: Lahti. Kuvatekstit Matti Käki; ruots. käännös Ann-Marie Ivars; engl. käännös Diana Tullberg; saks. käännös Helga Thiel; venäjänkiel. käännös Kustaa Loikkanen. Otava 1970.

Lähteet 
 Find A Grave: Kustaa Adolf Loikkanen
 Helsingin kaupunginkirjaston kysy mitä vain -palvelu: Kuka oli Kekkosen tulkkina Neuvostoliiton-vierailuilla? 

Suomalaiset diplomaatit
Suomalaiset kielenkääntäjät
Vuonna 1897 syntyneet
Vuonna 1990 kuolleet
Jääkiekon naisten maailmanmestaruuskilpailut 2007

Jääkiekon naisten maailmanmestaruuskilpailut 2007 pelattiin Kanadassa, ottelupaikkakuntina toimivat Winnipeg ja Selkirk. Maailmanmestaruuden voitti isäntämaa Kanada kaatamalla loppuottelussa Yhdysvallat lukemin 5–1. Pronssimitalit vei Ruotsi.

Loppusijoitukset

Lähteet 
 Turnaus IIHF:n sivuilla
 Whockey - WWC 2007 
 Hockeyarchives - Championnats du monde féminins 2007 
 SFRP Hockey Archive - World Women Championships 2007 

Vuoden 2007 jääkiekko
Kanadan jääkiekko
Jääkiekon naisten maailmanmestaruuskilpailut 2008

Jääkiekon naisten maailmanmestaruuskilpailut 2008 pelattiin Kiinassa, ottelupaikkakuntana toimi Harbin. Maailmanmestaruuden voitti Yhdysvallat, joka voitti finaalissa Kanadan 4–3. Suomi palasi mitalikantaan ensi kertaa sitten vuoden 2004 voittamalla pronssiottelussa Sveitsin maalein 4–1.

Loppusijoitukset

Lähteet 
 Turnaus IIHF:n sivuilla
 Hockeyarchives - Championnats du monde féminins 2008 
 SFRP Hockey Archive - World Women Championships 2008 

Vuoden 2008 jääkiekko
Kiinan jääkiekko
Kiinan urheilutapahtumat
Harbin
Jääkiekon naisten maailmanmestaruuskilpailut 2004

Jääkiekon naisten maailmanmestaruuskilpailut 2004 pelattiin Kanadassa. Maailmanmestaruuden voitti Kanada. Suomi voitti pronssiottelussa Ruotsin.

Loppusijoitukset 

Sveitsi ja Japani putosivat B-sarjaan.

Lähteet 
 Turnaus Kansainvälisen jääkiekkoliiton IIHF:n sivuilla
 Hockeyarchives - Championnats du monde féminins 2004 
 SFRP Hockey Archive - World Women Championships 2004 

Vuoden 2004 jääkiekko
Kanadan jääkiekko
Langalla Jaska ja Ari

Langalla Jaska ja Ari oli suomalainen 1990-luvun alussa esitetty visailuohjelma. Ohjelmaa esitettiin Yle TV2-kanavalla.

Ohjelman juontajana toimi vatsastajapuhuja Ari Lauanne, joka juonsi ohjelmaa Jaska-nimisen käsinukkensa kanssa. Ihmiset pystyivät osallistumaan ohjelmaan lähettämällä postikortteja, joista valittiin ohjelmaan osallistujat. Kysymyksiin oikein vastanneet voittivat palkintoja mutta niille jotka vastasivat väärin lähetettiin lohdutuspalkintona t-paita.

Parodia
Kummeli -televisiosarjan 1. tuotantokaudella esitetään ohjelmasta parodioivaa Missä mennään? -nimistä sketsijatkumoa, jossa Heikki Silvennoinen esittää Jouko -nimistä juontajaa, ja Timo Kahilainen Kosti -nimistä käsinukkea. Ohjelmassa arvuutellaan nähtävyyksiä, joista vihjeet kertoo reportteri Mauno Ahonen.

Lähteet

Visailuohjelmat
Viihdeohjelmat
1990-luvun televisiosarjat
Yle TV2:n televisio-ohjelmat
Tieverkko

Tieverkko tarkoittaa teiden muodostamaa kokonaisuutta. Tieverkko yhdistää alueita toisiinsa, kuten kaupunkeja satamiin ja lentoasemiin. Suomessa tieverkko muodostuu valtion omistamista ja Liikenneviraston ylläpitämistä maanteistä, kuntien omistamista ja ylläpitämistä kaduista sekä yksityisten omistamista yksityisteistä. Katuverkko on eri asia kuin tieverkko.

Katso
Eurooppatie
Suomen tieverkko
TERN-tieverkko

Tieliikenne
Pansion satamarata

Pansion satamarata rakennettiin 1930-luvulla ja se erosi Turku–Uusikaupunki-radasta Härkämäen kohdalla ja jatkui sitten pisimmillään aina Pansioon Turun laivastoasemalle saakka. Radalta erkanivat sivuraiteet Turun rautatehtaalle, Turun sataman länsilaiturille sekä Suomen Säilyke Oy:n tehtaalle ja Jalostajan Artukaisten tehtaalle. Radan varrella sijaitsivat myös Standardin ja Shellin öljyvarastot (Pansion öljysatama) sekä Laivateollisuuden Pansion telakka. Pansion satamarata avattiin öljysatamalle saakka 1932 ja rataa jatkettiin 1942 Turun laivastoasemalle.

Raisionjoen yli Crichton-Vulcan rakensi 1931 läppäsillan, koska  alukset liikennöivät jokea pitkin sen varrella sijaitsevalle telakalle.  Maantieliikenteen kahden kaistan lisäksi siltaan yhytettiin myös rautatie. Telakan toiminta päättyi kuitenkin pian ja läppäsilta otettiin pois käytöstä 12. elokuuta 1933 tapahtuneen onnettomuuden jälkeen, jossa veturi ajoi ylösnostetulle sillalle ja kuljettaja että lämmittäjä saivat surmansa. Sillan nostokoneisto poistettiin vasta 1976. 

Nykyisin radan Turun laivastoasemalle johtanut osa on purettu ja rata jatkuu öljysatamaan saakka. Pansiossa toimi 1998–2007 Suomen ainoa junalauttasatama, jota varten rakennettiin oma ratapiha telinvahtohalleineen satamaradan viereen. Pansion telakka lakkautettiin 1988.

Lähteet 
 Rautatiehallistuksn Turun liikennealueen arkisto : Turun satama 
 Vaunut.org : Onnettomuus Raisionjoen nostosillalla 1933
 Geocaching : Artukaisten läppäsilta
 Läppäsiltaturmasta tuli aikansa nähtävyys, Turun Sanomat 1.3.2009

Aiheesta muualla 
 Pansion satamaradan linjaus 1940-luvulla Turun topografisessa kartassa (Timo Meriluodon karttasivusto)

Suomen satamaradat
Turun liikenne
Pansio
Artukainen
Helmut Bieler

Helmut Bieler (s. 1940 Gersfeld) on saksalainen säveltäjä. Hän opiskeli sävellystä Franz Xaver Lehnerin johdolla sekä pianonsoittoa Aldo Schoenin ja Friedrich Wührerin johdolla Hochschule für Musik und Theaterissa Münchenissä, jossa hän sai diplominsa 1960-luvun puolessavälissä. Hänen saamiinsa palkintoihin lukeutuvat Nürnbergin kaupungin Kulturförderungspreis (1980), Bayreuthin kulttuuripalkinto (1992) ja Baijerin taiteiden akatemian musiikin Friedrich Baur -palkinto (2008).

Bielerin teoksia on esitetty Saksan lisäksi Itävallassa, Brasiliassa, Kroatiassa, Tšekissä, Tanskassa, Alankomaissa, Portugalissa, Venäjällä, Sloveniassa ja Yhdysvalloissa. Kerran hänen musiikkiaan esitettiin Amsterdamin Kansainvälisellä Gaudeamus-musiikkiviikolla, ja vuonna 1983 hänen tuotantoaan kuultiin ISCM:n maailman musiikkipäivillä Århusissa (1983). 

Bieler perusti vuonna 1980 Bayreuthissa Ensemble Musica Vivan, jonka taiteellisena johtajana, kapellimestarina ja pianistina hän on toiminut. Hän opetti vuosina 1979–2004 Bayreuthin yliopistossa, jonka musiikkipedagogiikan professori hän oli vuodesta 1988.

Bielerin kustantaja on Keturi Musikverlag. Hänen teostensa joukossa ovat yksinäytöksinen ooppera Memorandum für eine Grabklingel (1983), Musik für Orchester (1996) ja pianokonsertto (2008) sekä lukuisia sävellyksiä eri kamarikokoonpanoille, pianolle, cembalolle ja uruille(

Lähteet 

Saksalaiset säveltäjät
Saksalaiset kapellimestarit
Saksalaiset pianistit
Saksalaiset oopperasäveltäjät
Vuonna 1940 syntyneet
Elävät henkilöt
Dimenhydrinaatti

Dimenhydrinaatti (Dramamine) on antihistamiini, jota on käytetty lääkkeenä migreeniin, huimaukseen ja pahoinvointiin sekä oksenteluun. Dimenhydrinaatti muistuttaa suuresti difenhydramiinia, ja kumpaakin on voitu käyttää delirianttina päihdyttäviin tarkoituksiin eli huumaavaan, niin kutsuttuun viihdekäyttöön. Lääkkeen antotavat olivat: oraalinen, tablettimuodossa sekä rektaalinen, peräpuikkona ja intravenoosisti annettava liuos. Sivuvaikutukset: dimenhydrinaatti oli erityisesti suurilla annoksilla väsyttävä eli sedatoiva.

Dimenhydrinaatti koostuu difenhydramiinista eli 2-bentshydryylioksietyylidimetyyliamiinista (C17H21NO) ja 8-klooriteofylliinista (C7H7ClN4O2).

Lähteet

Aiheesta muualla 
PubChem: Dimenhydrinate 
DrugBank: Dimenhydrinate 
Human Metabolome Database: Dimenhydrinate  
KEGG: Dimenhydrinate 
Toxin and Toxin Target Database (T3DB): Dimenhydrinate  
ChemBlink: Dimenhydrinate 

Antihistamiinit Pahoinvointilääkkeet Sedatiivit
H1-reseptorin vastavaikuttajat
PKV-lääkkeet
Muskariiniantagonistit
C. S. Lewis: elämä

C. S. Lewis: Elämä () on Alister McGrathin vuonna 2013 ilmestynyt elämäkerta C. S. Lewisistä. Teoksen on suomentanut Anne Leu, ja suomennoksen on julkaissut Perussanoma vuonna 2013.

Aiheesta muualla 
 Kirja Perussanoman sivulla
 Jerry Root: Does C. S. Lewis Have Something to Hide?. Christianity Today 22.11.2013. 
 Sam Leith: McGrath's work on Lewis's theology offers the best insights in a biography that's wretched with cliches. The Guardian 8.5.2013. 

Elämäkerrat ja muistelmat
Brittiläiset tietokirjat
Vuoden 2013 kirjat
Chris Kyle

Christopher Scott ”Chris” Kyle (8. huhtikuuta 1974 Odessa, Texas, Yhdysvallat – 2. helmikuuta 2013 Erath County, Texas, Yhdysvallat) oli yhdysvaltalainen Navy SEAL -erikoisjoukkoihin kuulunut Yhdysvaltain armeijahistorian paras tarkka-ampuja. Hänen on vahvistettu ampuneen yli 160 ihmistä Irakissa vuosina 2003–2009.

Palveluksensa jälkeen Kyle kirjoitti kaksi omaelämäkertaa American Sniper (2012) ja American Gun (2013). American Sniper ilmestyi suomennettuna samannimisenä vuonna 2015. 

Kyle kuoli 2. helmikuuta 2013 texasilaisella ampumaradalla, kun sotaveteraani Eddie Ray Routh ampui hänet ja hänen ystävänsä Chad Littlefieldin. Kyle ja Littlefield olivat ottaneet Routhin mukaansa radalle, koska halusivat auttaa posttraumaattisesta stressihäiriöstä kärsivää kollegaansa. 24. helmikuuta 2015 27-vuotias Routh sai murhista elinkautisen tuomion ilman mahdollisuutta päästä ehdonalaiseen vapauteen.

Kylen omaelämäkertaan American Sniper perustuva Clint Eastwoodin ohjaama samanniminen elokuva sai ensi-iltansa vuonna 2014. Kylea elokuvassa näyttelee Bradley Cooper.

Lähteet 

Yhdysvaltalaiset sotilaat
Tarkka-ampujat
Yhdysvaltalaiset kirjailijat
Vuonna 1974 syntyneet
Vuonna 2013 kuolleet
NPK Tehmaš

NPK Tehmaš () eli täydellisemmin NPK Tehnologii Mašinostrojenija () on Venäjän valtionkorporaatio Rostehin ammustuotantoon erikoistunut, holdingyhtiönä toimiva tytäryhtiö. Siihen kuuluu kymmeniä tytäryrityksiä ja sillä on myös siviilisektorin tuotantoa. NPK Tehmaš -teollisuuskonserni on perustettu vuonna 2011 ja sen pääkonttori sijaitsee Moskovassa. Yhtymä valmistaa ammuksia paitsi Venäjän asevoimille, myös asevientiin.

NPK Tehmaš oli eräs niistä Venäjän valtionyrityksistä, joihin muun muassa Yhdysvallat ja Euroopan unioni kohdistivat pakotetoimenpiteitä Venäjän federaation vuonna 2014 Ukrainaan suuntautuneiden sotilaallisten toimien (Etelä-Ukrainaan kuuluvan Krimin sotilasmiehitys, osallistuminen sotaan Itä-Ukrainassa) johdosta.

Lähteet

Aiheesta muualla
 NPK Tehnologii Mašinostrojenija (1/2014)  (kommersant.ru)
 NPK Tehmaš dlja ukreplenija moštši flota  (oborona.ru)
 Prombezopasnost -2014 (9/2014)  (arms-expo.ru)
 ОАО NPO SPLAV (NPK Tehmašin suuri tytäryhtiö, mm. Grad-raketinheittimien ammusvalmistaja)   (splav.org)
 NPO Splav Working on the New Missile (2/2013)  (rostechnologiesblog.wordpress.com)

Rosteh
Venäläiset aseteollisuusyritykset
Ford (maahantuoja)

Oy Ford Ab on Fordin suomalainen maahantuoja, joka on perustettu 10. huhtikuuta 1926 nimellä Ford Motor Company of Finland. Sitä ennen Fordeja toivat maahan useat eri yritykset. Kun yritys listautui 1938 Suomessa pörssiin, sen nimeksi tuli Oy Ford Ab. Yritys oli pörssissä vuoteen 2000.

Oy Ford Ab toimii nykyisin Vantaanportin alueella Vantaalla. Tätä ennen yhtiön toiminnot sijaitsivat Helsingin Hernesaaressa yhdysvaltalaisen emoyhtiön vuonna 1924 vuokraamissa tiloissa. Talvisodan aikana Fordin toiminta oli evakuoitu Vaasaan. Jatkosodan aikana Helsingin Hernesaaressa koottiin uusia ja kunnostettiin vaurioituneita ja sotasaaliiksi saatuja kuorma-autoja puolustusvoimien käyttöön. Vuonna 1947 Oy Ford Ab perusti Henry Fordin säätiön tukemaan maatalouden ja liikenteen koneistamisen opetusta, tutkimusta ja edistämistä.

Lähteet

Aiheesta muualla 
Ford-osakkeen pörssihistoriaa (Pörssitieto)

Suomalaiset yritykset
Ford
Entiset suomalaiset pörssiyhtiöt
Gotham (televisiosarja)

Gotham on yhdysvaltalainen Bruno Hellerin luoma rikossarja, joka perustuu sarjakuvakustantamo DC Comicsin julkaisemien Batman -sarjakuvien hahmoihin, erityisesti Bruce Wayneen ja James Gordoniin. Sarjan pääosassa nuorta James Gordonia näyttelee Ben McKenzie.

Gothamin ensimmäinen jakso esitettiin Yhdysvalloissa Foxilla 22. syyskuuta 2014, ja sen toisen tuotantokauden esittäminen Foxilla alkoi 21. syyskuuta 2015. Suomessa sarjaa on voinut seurata Netflixin palvelussa. Toukokuussa 2018 vahvistettiin, että viides tuotantokausi tulee olemaan sarjan viimeinen.

Sarjan lähtökohta 
Gotham Cityn poliisin uusi tulokas James Gordon saa kokeneen etsiväparinsa Harvey Bullockin kanssa ratkottavakseen Thomas ja Martha Waynen murhan. Gordon tapaa Waynen perheen pojan, Brucen, joka on nyt jäänyt hovimestarinsa Alfred Pennyworthin huollettavaksi. Gordon lupaa Brucelle ratkoa murhan ja saada tekijän kiinni. Työnsä ohessa Gordon ajautuu tekemisiin Gotham Cityn mafiaperheiden ja gangstereiden kanssa. Nuori Bruce puolestaan yrittää hakea elämälleen tarkoitusta vanhempiensa murhan kostosta ja hänestä tulee ennen pitkää Gothamin katuja puolustava, omankäden oikeutta jakava lainsuojaton. Selvittäeessään vanhempiensa murhaa, Bruce saa liittolaisen kujilla varttuneesta Selina Kylestä, johon hän ihastuu.

Kausien aikana nähdään useiden Batmanin vihollisten, kuten Pingviinin, Arvuuttajan, Hullun Hatuntekijän, Linnunpelättimen, Myrkkymuraatin, Banen ja Solomon Grundyn syntytarinat sarjan käsikirjoittajien värittäminä. Jerome Valeska on sarjan ensimmäisillä kausilla esiintyvä psykopaattinen anarkisti, joka perustuu vahvasti Jokeriin. Myöhemmin hänen identtisestä kaksoisveljestään, Jeremiahista tulee Jokeri.

Rooleissa

Tuotantokaudet

Palkinnot ja ehdokkuudet

Lähteet

Aiheesta muualla 
 Virallinen kotisivu  
 
 Sarja TV.comissa  
 Sarjan ensimmäinen tuotantokausi Rotten Tomatoesissa 

Batman
Yhdysvaltalaiset rikossarjat
Yhdysvaltalaiset toimintasarjat
Yhdysvaltalaiset draamasarjat
2010-luvun televisiosarjat
DC-universumiin perustuvat televisiosarjat
Foxin televisio-ohjelmat
Akrivastiini

Akrivastiini on nopeavaikutteinen toisen polven H1-antihistamiini, joka lievittää allergisia oireita estämällä histamiinin sitoutumista H1-reseptoriin. Akrivastiinia käytetään esimerkiksi pseudoefedriinin kanssa yhdistelmälääkkeissä allergisen nuhan hoitoon.

Akrivastiinin käytössä voi esiintyä uneliaisuutta ja sitä ei tulisi käyttää raskauden aikana mahdollisten sikiövaurioiden takia. Yliherkkyysreaktiot ovat myös mahdollisia.

Lähteet

Aiheesta muualla 
http://spc.fimea.fi/indox/nam/html/nam/humspc/9/31389.pdf
http://www.terveyskirjasto.fi/terveyskirjasto/tk.koti?p_artikkeli=far11500
http://www.terveyskirjasto.fi/terveyskirjasto/tk.koti?p_artikkeli=far12155
http://www.tohtori.fi/laakeopas/laake/11500-DUACT
http://www.yliopistonapteekki.fi/fi/apteekkipalvelut/tuotteet/pages/keywordresults.aspx?keyword=akrivastiini&pagetype=1
PubChem: Acrivastine 
Kyoto Encyclopedia of Genes and Genomes (KEGG): Acrivastine 
ChemBlink: Acrivastine 

Antihistamiinit
H1-reseptorin vastavaikuttajat
Clifford Curzon

Sir Clifford Curzon CBE (18. toukokuuta 1907 Lontoo – 1. syyskuuta 1982 Lontoo) oli brittiläinen pianisti. Hän aloitti pianonsoiton vakavan opiskelun 6-vuotiaana kokeiltuaan jo sitä ennen viulua. 12-vuotiaana hän pääsi Royal Academy of Musiciin, ja ensimmäisen julkisen esiintymisensä hän teki 16-vuotiaana. Pian tämän jälkeen hän aloitti opettamisen Royal Academyssa, jonka professori hän oli jo 19-vuotiaana.

Curzon opiskeli myös Artur Schnabelin johdolla Berliinissä ja sai lisäksi opetusta Wanda Landowskalta ja Nadia Boulangerilta. Heinäkuussa 1931 Curzon meni Pariisissa naimisiin cembalisti Lucille Wallacen kanssa. Hänellä oli kaksi adoptoitua poikaa, jotka jäivät orvoiksi, kun heidän äitinsä, sopraano Maria Cebotari kuoli vuonna 1949.

Yhdysvaltain-debyyttinsä Curzon teki vuonna 1939, ja hän esiintyi siellä säännöllisesti myöhemminkin sekä resitaaleissa että sellaisten kapellimestarien kuin Bruno Walterin, George Szellin, Eugene Ormandyn ja Alexander Smallensin johdolla orkesterin kanssa. Hänen levytyksistään tuli myyntimenestyksiä. Hänellä oli laaja ohjelmisto, johon kuului muun muassa yli 50 konserttoa ja joka kattoi eri aikakaudet varhaisista klassikoista nykyteoksiin. Virgil Thomson piti Curzonia romanttisen ohjelmiston tyydyttävimpänä tulkitsijana. Curzon oli myös huomattava Mozartin tulkitsija.

Curzon lyötiin ritariksi vuonna 1977. Hän kuoli vuonna 1982 pitkään sairastettuaan.

Lähteet

Aiheesta muualla 
 Naxos: Clifford Curzon 

Brittiläiset pianistit
Vuonna 1907 syntyneet
Vuonna 1982 kuolleet
Toivo Vuorela

Toivo Vuorela (11. toukokuuta 1909 Jalasjärvi – 17. toukokuuta 1982 Helsinki) oli suomalainen kansatieteilijä ja koulutukseltaan filosofian tohtori.

Vuosina 1945–1972 Vuorela oli Suomalaisen Kirjallisuuden Seuran kustantamopäällikkönä. Vuosina 1949–1960 hän oli Kotiseudun päätoimittaja ja vuosina 1961–1970 Studia Fennican toimittaja. Hän on myös kuulunut Lounais-Hämeen Kotiseutu- ja Museoyhdistyksen vuosikirjan toimikuntaan. Vuorela julkaisi useita kansatieteellisiä kirjoja. Vuonna 1961 hänelle myönnettiin professorin arvonimi ja 1977 Tiedonjulkistamisen valtionpalkinto.


Teoksia 
 Paha silmä (1960),
 Suomensukuiset kansat (1960),
 Suomalainen kansankulttuuri (1975),
 Suomen kansankulttuurin kartasto (1976),
 Kansanperinteen sanakirja, WSOY, (1978).

Lähteet

Kirjallisuus

Viitteet 

Suomalaiset kansatieteilijät
Suomalaiset professorin arvonimen saaneet
Vuonna 1909 syntyneet 
Vuonna 1982 kuolleet
Francis Greenway

Francis Greenway (1777–1837) oli englantilaissyntyinen Australiaan rikoksen takia karkotettu arkkitehti, joka suunnitteli maanosan ensimmäiset huomattavat eurooppalaistyyliset rakennukset. Sydneyssä hänen luomuksiinsa lukeutuvat mm. Macquarien majakka, Hyde Parkin kasarmit, St James' King Street -katu ja Government House.

Greenway oli Englannissa tuomittu väärentämisestä kuolemaan, joka kuitenkin muutettiin 14 vuoden karkotukseksi. Hänet lähetettiin ensimmäisten siirtolaisten mukana Australiaan, jonne saapui 1814 "herrasmiesrikollisena". Koulutettuna arkkitehtina hän kohosi pian maanosan ensimmäiseksi merkittäväksi arkkitehdiksi, jonka tehtäväksi annettiin monumenttirakennusten suunnittelu.

Hän kuoli lavantautiin vuonna 1837 59-vuotiaana. Tarkkaa päivää ei tiedetä.

Francis Greenway oli kuvattuna Australian 10 dollarin seteliin vuosina 1966–1993, mikä tehnee hänestä maailman ainoan tuomitun väärentäjän, jonka kuva on esitetty setelissä.
Hänen mukaansa on nimetty Uuden Etelä-Walesin lounaiskulman vaalialue, yksi Canberran ja yksi Newcastlen esikaupunki ja Francis Greenway High School Beresfieldissä, Maitlandin esikaupungissa.

Lähteet

Brittiläiset arkkitehdit
Australialaiset arkkitehdit
Vuonna 1777 syntyneet
Vuonna 1837 kuolleet
Fort William (Skotlanti)

Fort William () on noin 10 000 asukkaallaan Skotlannin Ylämaiden toiseksi suurin kaupunki Invernessin jälkeen.

Kaupunki sijaitsee alun perin gaelinkielisellä alueella, mutta 1900-luvun aikana kielen puhujien määrä romahti. Nykyään kielen elpymistä kuitenkin tuetaan, mistä esimerkkinä kaupungissa toimii gaelinkielinen päiväkoti ja kouluopetusta on mahdollista saada gaelin kielellä.

Fort William on nimetty Vilhelm III Oranialaisen mukaan. Ensimmäinen linnoitus rakennettiin vuonna 1654.

Lähteet

Aiheesta muualla

Ylämaa (hallintoalue)
Asutut paikat Skotlannissa
Tulliniemi

Tulliniemi () on Hangossa Hankoniemen länsipäässä Hangon keskustaajamasta lounaaseen sijaitseva niemi. Tulliniemellä on uimaranta, merivartioasema, luotsiasema, Hangon lintuasema ja luonnonsuojelualueita. Karjaan ja Hangon välillä kulkevan Hangon radan raiteet jatkuvat Tulliniemeen, jossa sijaitsee Hangon Ulkosatama ja vapaasatama.

Tulliniemen eteläkärjessä on manner-Suomen eteläisin kohta, jota hallitsee Hangon luotsiasema. Tulliniemen lounaiskärjessä hivenen pohjoisempana on Uddskatanin luonnonsuojelualue, joka on perustettu vuonna 1990 ja maa-alaltaan 32 hehtaaria ja merialaltaan 153 hehtaaria. Merialue on rauhoitettu jo vuonna 1933. Tulliniemen linnustonsuojelualue on pinta-alaltaan 2 566 hehtaaria.

Lähteet

Viitteet

Aiheesta muualla 
 Suomen eteläisin niemi ja kuollut satama, Seura, 02.02.1938, nro 5, s. 14, Kansalliskirjaston digitaaliset aineistot

Hanko
Suomen niemet
DayZ (videopeli)

DayZ on Bohemia Interactiven kehittämä ja julkaisema avoimen pelimaailman toimintaseikkailu/selviytymiskauhupeli, joka julkaistiin 16. joulukuuta 2013 Microsoft Windowsille varhaisena alpha-versiona. Peli julkaistiin myöhemmin myös PlayStation 4:lle ja Xbox Onelle vuonna 2019. Peli on itsenäinen versio vuonna 2012 julkaistulle samannimiselle modifikaatiolle.

Modin suuren suosion vuoksi pelin early-access versiota myytiin Steamissa ensimmäisen kuukauden aikana miljoona kappaletta ilman markkinointia.
13 kuukaudessa julkaisusta peli oli myynyt kolme miljoonaa kappaletta.
Loppuvuodesta 2014 Bohemia Interactive ilmoitti pelin lopullisen julkaisun tapahtuvan vuoden 2016 alkupuolella.
Syksyllä 2017 pelin verkkosivulla ilmoitetaan edelleen pelin olevan "EARLY ACCESS ALPHA" eikä kehoteta ostamaan sitä jos et halua aktiivisesti tukea kehitystä ja ole valmistautunut bugeihin. Peli siirtyi BETA versioon marraskuun seitsemäs päivä 2018 (7.11.2018). 

Peli on massiivinen monen pelaajan verkkopeli, jossa ideana on selviytyä kuvitteellisessa Chernarus-nimisessä avoimessa pelimaailmassa zombiepidemialta. Pelaaja voi liikkua vapaasti pelimaailmassa. Maailmasta löytyy paljon hyödyllisiä tarvikkeita, kuten ruokaa ja aseita. Pelaaja voi löytää toisia pelaajia, jotka voivat joko auttaa pelaajaa tai ryöstää hänet.

Lähteet

Viitteet

Aiheesta muualla 

Virallinen sivusto 

Vuoden 2013 videopelit
Toimintaseikkailupelit
Selviytymiskauhupelit
Ensimmäisen persoonan ammuntapelit
Kolmannen persoonan ammuntapelit
Taktiset ammuntapelit
Avoin pelimaailma -pelit
Windows-pelit
Tšekissä kehitetyt videopelit
Timo Ahopelto

Timo Ahopelto (s. 1975) on suomalainen sarjayrittäjä ja aikaisen vaiheen pääomasijoittaja. 

Ahopelto tunnetaan erityisesti lääketuotekehityksen tiedonhallintaohjelmistoja valmistavan CRF Health Oy:n perustaja-toimitusjohtajana ja pääomasijoitusyhtiö Lifeline Venturesin toisena perustajana. 

Vuoden 2015 tammikuussa brittiläinen Vitruvian Partners osti CRF Health Oy:n 320 miljoonan euron kauppahintaan, joka oli myyntihetkellä kolmanneksi suurin koskaan suomalaisesta startup-yrityksestä maksettu summa. Heinäkuussa 2018 amerikkalainen Genstar Capital osti edelleen CRF Health Oy:n yli miljardin euron kauppahinnalla, jolloin yrityksestä tuli Suomen neljäs ns. yksisarvinen eli yli miljardin dollarin arvoon kasvanut teknologiayhtiö. Aiemmat yksisarviset ovat Supercell, Rovio ja MySQL. 

Ahopellon hallituspaikkoihin kuuluvat tai ovat kuuluneet muun muassa start-up- ja kasvuyhtiöt Arctic Diagnostics Oy, Dispelix Oy, älysormuksia valmistava Ouraring Oy, keinoälyrobottiyhtiö ZenRobotics Oy, syövän immunoterapiayhtiö TILT Biotherapeutics Oy ja ohjelmistorobotiikkayhtiö Digital Workforce Nordic Oy. Listatuista pörssiyhtiöistä Timo Ahopelto on ollut Tieto Oyj:n (myöhemmin fuusion jälkeen Tietoevry Oyj) hallituksen jäsen vuodesta 2017. Lifeline Ventures oli Supercell-peliyhtiön ensimmäinen sijoittaja. 

Sijoitustoiminnan ulkopuolella Ahopelto aloitti teknologia- ja innovaatiorahoituskeskus Tekesin (myöhemmin Business Finland), Euroopan yhtä keskeisintä startup-konferenssia Slushia järjestävän Slush Oy:n sekä startup-sektorin toimintaa Suomessa ohjaavan Startup Säätiön hallituksen jäsenenä vuonna 2014. Vuodesta 2018 alkaen Ahopelto on toiminut Slush Oy:n hallituksen puheenjohtajana.  Vuoden 2015 alusta Ahopelto on toiminut Elinkeinoelämän valtuuskunnan (EVA) hallituksessa, ja vuodesta 2017 Suomen valtion sijoitusomaisuutta hoitavan Solidium Oy:n hallituksessa. Ahopelto julkaisi myös kasvuyrittäjän kokemusmaailmasta kertovan Sand Hill Road -esikoisromaaninsa vuonna 2013. Ahopelto on puhunut paljon Suomen ohjelmistoalan määrällisen ja laadullisen vahvistamisen tarpeesta, ja julkaisi yhdessä EVA:n kanssa aiheesta analyysin keväällä 2018.

Lähteet 

Suomalaiset yrittäjät
Vuonna 1975 syntyneet
Suomalaiset elinkeinoelämän vaikuttajat
Elävät henkilöt
Geesthacht

Geesthacht (lausutaan [ɡeːstˈhaxt]) on Elbe-joen pohjoisrannalla sijaitseva keskisuuri kaupunki Schleswig-Holsteinin osavaltiossa Pohjois-Saksassa. Kaupunki sijaitsee 34 km kaakkoon Hampurista. Kaupungissa asui noin 29 100 ihmistä vuonna 2014.

Alfred Nobel perusti 1865 Geesthachtiin maailman ensimmäisen dynamiittitehtaan. Siitä tuli vuoteen 1910 mennessä yksi Euroopan suurimmista räjähdeainetehtaista. Tehtaalla tapahtui kuitenkin paljon vaikeisiin loukkaantumisiin johtaneita onnettomuuksia, ja se suljettiin vuonna 1945.

Nykyään kaupunki on tunnettu muun muassa tutkimuskeskus Helmholtz-Zentrum Geesthachtista (entinen GKSS) ja vuonna 2011 suljetusta ydinvoimala Krümmelistä, joka sijaitsee entisen dynamiittitehtaan alueella.

Lähteet

Aiheesta muualla 

 Saksan kaupungit
Ebastiini

Ebastiini on eräs uuden polven antihistamiini. Se on lääkeaine, joka vähentää allergista oireilua. Ebastiinia markkinoidaan väsyttämättömänä eli ei-sedatiivisena. Sen myyntinimiä Suomen lääkeainemarkkinoilla ovat olleet ainakin Kestine ja Kestox.

Ebastiinin kemiallinen kaava on C32H39NO2, moolimassa 469,658 g/mol ja CAS-numero 90729-43-4.

Lähteet

Aiheesta muualla 
PubChem: Ebastine 
Kyoto Encyclopedia of Genes and Genomes (KEGG): Ebastine 
ChemBlink: Ebastine 

Antihistamiinit
Piperidiinit
Eetterit
H1-reseptorin vastavaikuttajat
Indy Fuel

Indy Fuel on ECHL-liigassa pelaava yhdysvaltalainen jääkiekkoseura, joka on kotoisin Indianapolista Indianasta. Seura perustettiin vuonna 2014, kun New Jerseyn Trentonista
oleva Trenton Titans lopetti toimintansa.
Seura toimii NHL-seura Chicago Blackhawksin ja 
AHL-seura Rockford IceHogsin farmijoukkueena.

Joukkue kaudella 2022–2023 
(Tilanne 14. marraskuuta 2022)

Joukkueenjohto 
 Päävalmentaja & Toimitusjohtaja: Doug Christiansen 
 Apuvalmentaja: Duncan Dalmao 
 Videovalmentaja: D.J. Williamson 
 Fysiikkavalmentaja: Dave Buchholz 
 Huoltopäällikkö: Darrin Flinchem 
 Puheenjohtaja: Larry McQueary 

Lähde: EliteProspects

Lähteet

Aiheesta muualla 
 Indy Fuelin verkkosivut 

ECHL-seurat
Yhdysvaltalaiset jääkiekkoseurat
Indianapolisin urheilu
Vuonna 2014 perustetut urheiluseurat
Tom Nekljudow

Tom Nekljudow (s. 27. elokuuta 1960) on suomalainen rumpali. Hänen ominta tyyliään on free jazz, mutta Nekljudow on soittanut myös muun muassa maailmanmusiikkia. 

Nekljudow aloitti uransa vuonna 1975 Raoul Björkenheimin perustamassa yhtyeessä Arbuusi ja liittyi sen jälkeen vuonna 1980 kansanmusiikkia, jazzia ja progressiivista rockia yhdistelleen Piirpauken riveihin. Jätettyään yhtyeen vuonna 1983 Nekljudow aloitti musiikin opiskelun Edward Vesalan johdolla ja liittyi samalla basisti Antti Hytin kvartettiin. Samoihin aikoihin syntyi myös parin vuoden ajan toiminut yhtye Roommushklahn, jossa Nekljudowin lisäksi soittivat Björkenheim ja Hytti sekä saksofonisti Jone Takamäki ja pianisti Jarmo Savolainen. 1980-luvun jälkipuoliskolla hän oli mukana vielä Björkenheimin Krakatau-yhtyeessä sekä kitaristi Hasse Wallin Afro-Line -kokoonpanossa.

Koko 1990-luvun alkupuoliskon kestäneen hiljaselon jälkeen Nekljudow aktivoitui jälleen vuonna 1997, jolloin hän muodosti Otná Eahket -yhtyeen yhdessä Hytin ja Takamäen kanssa. Vuonna 1999 triosta syntyi Suhkan Uhka, jonka jälkeen Nekljudow on 2000-luvulla soittanut muun muassa pitkään Juhani Aaltosen yhtyeessä sekä Jorma Tapion Rolling Thunder -kokoonpanossa.

Valikoitu diskografia 

Piirpauke
Live in der Balver Höhle (1981)
Birgi Bühtüi (1981)
Kirkastus (1981)
Live in Europe (1983)

Hasse Walli & Afro-Line
Dakar Nights (1984)

Rolling Thunder
Live in Japan (2002)

Juhani Aaltonen Trio
Mother Tongue (2003)
Illusion of a Ballad (2006)

Suhkan UhkaSuhka (2003)

Iro Haarla - Ulf Krokfors Loco MotifePenguin Beguine'' (2005)

Lähteet 
Tom Nekljudow Jazz Finland

Suomalaiset jazzrumpalit
Vuonna 1960 syntyneet
Elävät henkilöt
Walser (täsmennyssivu)

Walser voi tarkoittaa seuraavia asioita ja henkilöitä:
walser, saksan kielen murre
walserit, Sveitsin Wallisista peräisin oleva kansanryhmä
Martin Walser, saksalainen kirjailija
Robert Walser, sveitsiläinen kirjailija.
Rasmus Korsström

Rasmus Korsström (1968–2013) oli tenorisaksofonistina kansainvälistä huomiota saavuttanut virtuoosi, jonka yhteistyökumppaneita olivat muun muassa Ulf Korkfors, Otto Donner, Jukka Gustavson, Seppo Kantonen, Antero Priha ja Iro Haarla. Korsström soitti muun muassa yhtyeissä Iro Haarla-Ulf Korkfors, Otto Donner Free for All ja Breadmachine.

Suomalaiset saksofonistit
Vuonna 2013 kuolleet
Vuonna 1968 syntyneet
The Legend of Korra (videopeli)

The Legend of Korra Platinum Gamesin kehittämä ja Activisionin julkaisema kolmannen persoonan beat ’em up -videopeli, joka perustuu samannimiseen animaatiosarjaan. Se julkaistiin 21. lokakuuta 2014 Microsoft Windowsille, PlayStation 3:lle ja PlayStation 4:lle sekä 22. lokakuuta 2014 Xbox 360:lle ja Xbox Onelle.

Juoni

Pelin juoni sijoittuu animaatiosarjan toisen ja kolmannen kirjan väliin. Korran jätettyä henkiportaalit auki, erään hänen edeltäjänsä tuhat vuotta sitten kohtaama vihollinen, Hundun, pääsee fyysiseen maailmaan pyrkimyksenään tuoda sinne kaaosta. Avukseen Hundun värvää Ekvalisteja, pimeitä henkiä sekä Kolmoisuhka-triadin jäsenet.

Äänirooleissa

Avatar
Beat ’em up -pelit
Vuoden 2014 videopelit
Windows-pelit
PlayStation 3 -pelit
PlayStation 4 -pelit
Xbox 360 -pelit
Xbox One -pelit
Platinum Games
Jiří Sekáč

Jiří Sekáč (s. 10. kesäkuuta 1992) on tšekkiläinen jääkiekkohyökkääjä, joka edustaa KHL-seura TsSKA Moskovaa. 

Hän siirtyi Anaheim Ducksin joukkueeseen Montreal Canadiensista vaihdossa Devante Smith-Pellyyn. Varaamaton pelaaja Sekáč on pelannut aiemmin KHL-joukkue Lev Prahassa.

Lähteet

Viitteet 

Tšekkiläiset jääkiekkoilijat
Vuonna 1992 syntyneet
Elävät henkilöt
Artur Rasizade

Artur Rasizade (s. 26. helmikuuta 1935) on azerbaidžanilainen poliitikko, joka toimi maansa pääministerinä vuodesta 1996 huhtikuuhun 2018, jolloin hänen seuraajakseen nimitettiin Novruz Mammadov.

Vuonna 2013 presidentti İlham Əliyev valittiin kolmannelle kaudelle ja hän nimitti Rasizaden jälleen pääministeriksi tämän korkeasta iästä huolimatta. Kun 79-vuotiaalle Rasizadelle ilmeni terveysongelmia, hän joutui jättämään tilaisuuksia väliin.

Lähteet 

Azerbaidžanin pääministerit
Azerbaidžanilaiset insinöörit
Vuonna 1935 syntyneet
Elävät henkilöt
Hiroshi Amano

Hiroshi Amano (, s. 11. syyskuuta 1960 Hamamatsu, Japani) on japanilainen fyysikko, joka sai vuoden 2014 Nobelin fysiikanpalkinnon yhdessä Isamu Akasakin ja Shuji Nakamuran kanssa sinisen LED-valon kehittämisestä.

Amano valmistui Nagoyan yliopistosta maisteriksi 1985 ja tohtoriksi 1989. Vuonna 2002 hänestä tuli Meijon yliopiston professori, ja vuonna 2010 hän siirtyi professoriksi Nagoyan yliopistoon.

Lähteet 

Japanilaiset fyysikot
Nobelin fysiikanpalkinnon saajat
Vuonna 1960 syntyneet
Elävät henkilöt
Musta aateli

Musta aateli on niiden aatelisten nimitys, jotka pysyivät uskollisina paaville Italian kuningaskunnassa 1800-luvun lopulla. Ylimystöä joka tuolloin tuki paavin menetettyä valta-asemaa mm. pitämällä palatsiensa ovet suljettuina, alettiin kutsua 'mustaksi aateliksi.

Mustaan aatelistoon on kuulunut mm. seuraavia sukuja: Colonna, Massimo, Orsini, Pallavicini, Borghese, Odescalchi, Ludovisi, Savelli, Caetani, Aldobrandini ja Conti. Monet mustan aatelin perheistä kuuluivat paavin Aateliskaartiin, joka toisessa maailmansodassa yhdessä Sveitsiläiskaartin kanssa vartioi paavia.

Kuuluisia mustan aatelin jäseniä ovat mm. Eugenio Pacelli josta tuli paavi, sijoittaja Ernesto Pacelli, ja Prospero Colonna, Rooman kaupungin pormestari.

Lähteet 
 chivalricorders.org/royalty/royal.htm
 David Alvarez, The Pope's Soldiers: A Military History of the Modern Vatican (Lawrence, KS: University Press of Kansas, 2011), pp. 337
 Pontificalis Domus, Introduction.

Aateli
Italian historia
Kobanê

Kobanê, virallisesti Ayn al-Arab, (kur. Kobanê tai Kobanî, , عين العرب) on kaupunki Syyrian pohjoisosassa Aleppon maakunnassa. Se on Kobanên (Ayn al-Arabin) piirikunnan hallintokeskus. Vuoden 2014 väestönlaskennassa kaupunkiin kirjattiin 44 821 ja koko piirikuntaan 192 513 asukasta.

Kaupunki sijaitsee aivan Turkin rajalla, noin 10 kilometrin päässä rajan toisella puolella olevasta Suruçin kaupungista. Kobanên väestö koostuu kurdeista, arabeista, syyrianturkkilaisista sekä armenialaisista. Uskonnoltaan he edustavat sunnalaisia ja Syyrian kristittyjä.

Historia 
Kaupunki syntyi turkkilaisen Konyan ja Irakin pääkaupungin Bagdadin yhdistävän Bagdadin rautatien varrelle vuonna 1915. Paikalle oli kolme vuotta aikaisemmin valmistunut rautatieasema, jonka ympäristöön asettui armenialaisten kansanmurhaa paenneita pakolaisia ja pian myös lähialueiden kurdeja. Vuonna 1921 kaupunki jakautui kahtia, kun rautatietä pitkin vedettiin Syyrian ja Turkin välinen rajalinja. Pohjoispuolen asumukset kuuluvat nykyään Suruçin kaupunkiin Mürşitpınar-nimisenä kylänä.

Isis-järjestön hyökkäys 

Syyrian sisällissodan aikana heinäkuussa 2012 kaupungin hallinta siirtyi kurdien YPG-joukkojen hallintaan. Vuonna 2014 se julistettiin Syyrian Kurdistaniin kuuluvan Kobanên kantonin hallinnolliseksi keskukseksi. Saman vuoden syyskuussa alkoi niin sanottu Kobanên taistelu, kun ääri-islamilainen Isis-järjestö hyökkäsi kaupunkiin. Kaupunkia puolustavat useat kurdijärjestöt sekä Vapaan Syyrian armeija, joukossa on muun muassa Turkista saapuneita Kurdistanin työväenpuolueen taistelijoita. Länsivalloista Yhdysvallat on tukenut puolustustaistelua ilmaiskuin. Piirityksen johdosta tuhansia kaupungin asukkaita on paennut Turkin puolelle.

Lähteet

Aiheesta muualla

Syyrian kaupungit
Hero (televisiokanava)

Hero on Nelonen Median televisiokanava, joka aloitti lähetyksensä 10. marraskuuta 2014. Heron kohderyhmänä ovat nuoret aikuiset.

Historia 
Nelonen Media tiedotti lokakuussa 2014 uuden mainosrahoitteisen Hero-kanavan perustamisesta. Kanavan ohjelmiston kerrottiin koostuvan kansainvälisistä televisiosarjoista ja menestyselokuvista, ja uutuutena Hero tarjoaisi mahdollisuuden katsoa sarjoja saman päivän aikana useita jaksoja peräkkäin tai monena peräkkäisenä päivänä.

Alun perin Hero esitti ohjelmistoa vain iltaisin kello 18–01 välillä sekä antenni- että kaapeliverkossa. Kaapeliverkossa kanavan lähetysaika laajeni käsittämään myös alkuiltapäivän ja aamuyön tunnit 1. syyskuuta 2015 alkaen. Toimiluvasta johtuen antenniverkossa Heron lähestysaika säilyi entisellään.

Ohjelmistoa 
Amerikan rajavartijat
 Beauty and the Beast
 Blindspot
 Breaking Bad
 Bunheads
 Californication
 Common Law
 Damages
 Deadwood
 Dexter
 Drop Dead Diva
 Falling Skies
 Fargo
 Happy Endings
 Havaiji 5-0
 Holmes NYC
Hyvät ja huonot uutiset
 Kylmä rinki
 Los Angelesin tatuointitarinat
 Mad Men
 Missing
 NCIS: Los Angeles
 Nurse Jackie
 NYC 22
 Olipa kerran
 Paluu pulpettiin
Pilanpäiten
 Red Widow
 River
 Under the Dome
Heron ohjelmia on mahdollista katsoa myös Ruudussa.

Lähteet 

Nelonen Median televisiokanavat
Vuonna 2014 perustetut televisiokanavat
Meidän kaupunkimme

Meidän kaupunkimme (Our Town) on yhdysvaltalaisen Thornton Wilderin kolminäytöksinen näytelmä, joka sai kantaesityksensä 1938. Se sijoittuu kuvitteelliseen pikkukaupunkiin Yhdysvaltain New Hampshiren osavaltiossa. Ajallisesti se ulottuu vuodesta 1901 vuoteen 1913. Näytelmä on tarkoitettu esitettäväksi ilman perinteisiä lavasteita niin, että näyttelijät ilmaisevat elein kulloisenkin toimintansa. Esimerkiksi toisen kerroksen ikkunoista toisilleen yli kadun huutelevat hahmot seisovat kumpikin omilla korkeilla tikkaillaan. Thornton käyttää ”metateatterin” keinoja kuten katsojia esittäviä roolihahmoja ja näyttämömestaria, joka kertojana vie tarinaa eteenpäin puhuen suoraan katsojille.

Our Town sai kantaesityksensä McCarter-teatterissa New Jerseyn Princetonissa 22. tammikuuta 1938. Sieltä se siirtyi Broadwaylle, menestyi loistavasti ja sai Pulitzer-palkinnon. Sitä esitetään yhä paljon.

Näytelmän ovat suomentaneet Reijo Lehtonen vuonna 1978 ja Teemu Kaskinen vuonna 2010.

Juoni
Tarinan keskiössä kautta vuosien ovat tohtori Gibbsin poika George ja sanomalehtimies Webbin tytär Emily. He käyvät aluksi high schoolia yhdessä, ihastuvat toisiinsa limonadibaarissa, menevät naimisiin ja saavat lapsen. Perheen toista lasta synnyttäessään Emily kuolee, mutta aviopari tapaa vielä kolmannessa näytöksessä hautausmaalla, kun Emily nousee hetkeksi haudastaan. Tämän päätarinan lisäksi näytelmässä on useita sivuhahmoja ja heidän sivutarinoitaan.

Sovituksia näytelmästä
Sam Wood ohjasi näytelmästä samannimisen elokuvan Meidän kaupunkimme vuonna 1940, rooleissa muiden muassa William Holden ja Beulah Bondi.

Meidän kaupunkimme on Yhdysvalloissa ja muissa maissa sovitettu monet kerrat radiokuunnelmiksi ja televisionäytelmiksi. Vuonna 1955 siitä tehtiin televisiolle musikaaliversio, jossa näyttelivät muide muassa Frank Sinatra, Paul Newman ja Eva Marie Saint. Vuonna 2003 Paul Newman oli mukana näytelmän toisessa televisioversiossa. Säveltäjä Ned Rorem on tehnyt tarinasta oopperan ja vuonna 1994 Philip Jerry teki siitä balettikoreografian Aaron Coplandin musiikkiin. Teosta on esittänyt ainakin American Repertory Ballet.

Lähteet

Aiheesta muualla

 Vuonna 1940 valmistunut elokuva Our Town vapaasti ladattavissa archive.org-palvelussa
 Juonitiivistelmä ja kriittinen arvio The Thornton Wilder Societyn sivustolla
 Dokumenttivideo teoksen merkityksestä The Thornton Wilder Societyn sivustolla

Yhdysvaltalaiset näytelmät
Arnulf

Arnulf on saksalaisperäinen miehen etunimi. Se tulee saksan kielen sanoista arn ’kotka’ ja ulf ’susi’.

Suomessa nimi Arnulf on Digi- ja väestötietoviraston tietojen mukaan noin kahdellakymmenellä henkilöllä, joista kaikki ovat 1900-luvulla syntyneitä.

Tunnettuja Arnulfeja 
 Arnulf Kärnteniläinen (850–899), Pyhän saksalais-roomalaisen keisarikunnan hallitsija
 Arnulf Louvainilainen (n. 1200–1250), belgialainen sistersiläisluostarin apotti ja kirjailija
 Arnulf Metziläinen (582–640), ranskalainen piispa
 Arnulf Øverland (1889–1968), norjalainen runoilija ja taiteilija
 Arnulf (k. 937), Baijerin herttua

Lähteet
Dying Light

Dying Light on Techlandin kehittämä ja Warner Bros. Interactive Entertainmentin julkaisema toimintaseikkailu- ja selviytymiskauhupeli. Peli julkaistiin vuonna  Linuxille, Microsoft Windowsille, PlayStation 4:lle ja Xbox Onelle.

Pelistä on julkaistu päivitysversio Enhanced Edition, joka on korvannut aiemman version ja sisältää useita parannuksia.

E3 2018 -tapahtumassa on julkistettu jatko-osan Dying Light 2 olevan työn alla, jota kehittää Techland. Techland on katkaissut yhteyden kehityksessä mukana olleeseen Chris Avelloneen.

Pelaaminen 
Pelissä ideana on selviytyä zombiepidemian riivaamassa avoimessa pelimaailmassa. Päiväsaikaan pelaajan tulee etsiä tarvikkeita, virittää ansoja sekä pelastaa satunnaisia selviytyjiä. Yön tullessa pelaaminen tulee vaarallisemmaksi, sillä zombeista tulee aggressiivisempia kuin päiväsaikaan. Pelissä on yli sata erilaista asetta käytettävänä ja lisää voi myös itse valmistaa. Peli tulee sisältämään verkkomoninpelin.

Pelissä on ”free-run” -mekaniikka, jossa pelaaja pystyy käyttämään esimerkiksi talojen kattoja ja seiniä kulkureittinään. Tämä auttaa epidemian riivaamassa maailmassa liikkumista huomattavasti. David Belle, parkourin ”isä”, auttoi Techlandia pelin liikkumisen suunnittelussa.

Juoni  
Pelitapahtumat sijoittuvat Harranin kuvitteelliseen kaupunkiin joka on jäänyt zombiepidemian jalkoihin, minkä seurauksena se on eristetty muusta maailmasta.Useimmat Harranin asukkaat ovat muuttuneet zombinpureman välityksellä epäkuolleiksi, ihmislihaa himoitseviksi olennoiksi, joita on monia erilaisia variaatioita. Kyle Crane, GRE:n (Global Relief Effort) agentti, lähetetään alueelle etsimään tärkeää kansiota.

Vastaanotto 
Peli on saanut Gamereactorin arvostelussa arvosanan 8/10.

Ääniraita 
Pelin ääniraidan on tehnyt Paweł Błaszczak.

Ääninäyttelijät

Lähteet

Aiheesta muualla 
 
 
Virallinen sivusto 

Vuoden 2015 videopelit
Toimintaseikkailupelit
Selviytymiskauhupelit
Avoin pelimaailma -pelit
Linux-pelit
Windows-pelit
PlayStation 4 -pelit
Xbox One -pelit
Oculus Rift -pelit
Selviytymispelit
Oona Kare

Oona Kare (s. 18. maaliskuuta 1990) on suomalainen näyttelijä, joka näytteli vuodesta 2013 vuoteen 2017 Marianna Kurkea MTV3-kanavalla esitettävässä draamasarjassa Salatut elämät.

Kare valittiin näyttelijäksi Helsingin Kellariteatteriin vuonna 2015. Hän aloitti syksyllä 2017 näyttelijäntyön opinnot Kööpenhaminassa sijaitsevassa Copenhagen International of Performing Arts School -nimisessä koulussa.

Oona Kare esiintyy myös Spektin musiikkivideolla Juna.

Filmografia

Elokuvat

Televisio- ja nettisarjat

Lähteet

Aiheesta muualla 
 

Suomalaiset näyttelijät
Vuonna 1990 syntyneet
Elävät henkilöt
Kerttu Rissanen

Kerttu Matilda Rissanen (s. 23. helmikuuta 1996) on suomalainen näyttelijä, joka on esittänyt Sanni Pohjosta Salatut elämät -saippuasarjassa tammikuusta 2014 kesäkuuhun 2020 asti. 

Rissanen valmistui Kallion ilmaisutaidon lukiosta ylioppilaaksi joulukuussa 2015. Vuonna 2016 hän sai ympäristötieteiden opiskelupaikan Helsingin yliopistosta. Syksyllä 2017 hän vaihtoi opiskelemaan valtiotieteelliseen tiedekuntaan, pääaineenaan sosiaalitieteet.

Vuonna 2020 hän osallistui Selviytyjät Suomi -kilpailuun, joka alkoi Nelosella 27.2.2021. Ohjelma kuvattiin koronarajoitusten takia Haaparannan saaristossa. Ohjelmaan osallistui 16 julkisuudesta tunnettua henkilöä.

Yksityiselämä
Kerttu Rissanen on seurustellut Salatut elämät -vastanäyttelijänsä Sami Uotilan kanssa vuodesta 2018. He kihlautuivat huhtikuussa 2022.

Televisio- ja nettisarjat

Lähteet

Aiheesta muualla 
 
 

Suomalaiset televisionäyttelijät
Vuonna 1996 syntyneet
Elävät henkilöt
Maskuliinisuus

Maskuliinisuus (eli miehekkyys) tarkoittaa ominaisuuksia, käyttäytymistä ja rooleja, jotka yleensä liitetään miessukupuoleen.

Nykyään yhteiskuntatieteilijät katsovat maskuliinisuuden syntyvän sekä ”luonnon” että ”kasvatuksen” vaikutuksesta, koska siihen vaikuttavat sekä biologiset että sosiaaliset tekijät. Tutkijoiden mukaan sosiaaliset tekijät vaikuttavat sukupuolieroihin.

Katso myös 
 Feminiinisyys
 Machismo

Lähteet

Aiheesta muualla 

Antropologia
Mies
1. rannikkodivisioona

1. rannikkodivisioona oli Merivoimien divisioona jatkosodassa.

Perustaminen
Päämaja antoi 13. heinäkuuta 1944 Merivoimien esikunnalle käskyn perustaa 1. rannikkodivisioona, joka aloitti virallisesti toimintansa 15. heinäkuuta 1944. Operatiivisesti divisioona alistettiin maavoimien V armeijakunnalle ja keskitettiin Suomenlahden rannikolle Säkkijärvelle ja Virolahdelle Itä-Suomenlahden rannikkoprikaatin ja saksalaisen 122. divisioonan väliselle lohkolle.

Perustaessa divisioonaan määrätyt yksiköt:
 Divisioonan esikunta
 Rannikkojalkaväkirykmentti 1 (RJR 1)
 Rannikkotykistörykmentti 22 (RTR 22)
 Rannikkotykistörykmentti 4 (RTR 4)
 Rannikkoilmatorjuntapatteristo 4 (RItPsto 4)
 Rannikkoviestipataljoona 1 (RVP 1)

Lakkauttaminen
Divisioona lakkautettiin 27. marraskuuta 1944.

Komentajat
 eversti Pekka Enkainen
 kenraalimajuri Eino Iisakki Järvinen

Lähteet

01. rannikkodivisioona